यूजर्स 3 कैटेगरी में वैरिफाई करा सकेंगे प्रोफाइल, फ्री में मिलेगी वैरिफिकेशन सर्विस
LinkedIn gets a free verified badge that lets you prove where you work, ट्विटर-फेसबुक की तरह लिंक्डइन पर भी चेकमार्क
प्रोफेशनल नेटवर्किंग प्लेटफॉर्म लिंक्डइन (LinkedIn) ने 'वैरिफिकेशन' सर्विस शुरू कर दी है। इसके जरिए यूजर्स अपनी पहचान के साथ वर्किंग प्लेस को भी वैरिफाई करा सकते हैं। ट्विटर और फेसबुक की तरह लिंक्डइन वैरिफिकेशन के लिए किसी भी तरह की फीस नहीं ले रहा है। कंपनी ने कहा है कि लिंक्डइन यूजर्स फ्री में अपने प्रोफाइल को वैरिफाई करा सकते हैं।
लिंक्डइन ने ब्लॉग पोस्ट के जरिए बताया है कि यूजर्स की प्रोफाइल को तीन कैटेगरी में वैरिफाई किया जा रहा है। इसमें वर्क ईमेल वैरिफिकेशन, ID वैरिफिकेशन और वर्कप्लेस वैरिफिकेशन शामिल है। लिंक्डइन यूजर की प्रोफाइल जिस भी कैटेगरी में वैरिफाई होगी, उसकी प्रोफाइल में चेक मार्क के साथ कैटेगरी दिखाई देगी। आइए तीनों वैरिफिकेशन कैटेगरी के बारे में विस्तार से जानते हैं।
वर्क ईमेल वैरिफिकेशन (Work Email verification)
इस कैटेगरी में लिंक्डइन यूजर्स वर्किंग कंपनी की ओर से दी गई ईमेल-ID के जरिए अपने प्रोफाइल को वैरीफाई करा सकते हैं। हालांकि, इस प्रोसेस के जरिए अभी उसी कंपनी के यूजर्स अपने अकाउंट को वैरिफाई करा सकते हैं जो कंपनी लिंक्डइन के वर्क ईमेल वैरिफिकेशन लिस्ट में शामिल हैं। लिंक्डइन की ओर से बताया गया है कि वह लगातार कंपनियों को इस लिस्ट में शामिल कर रहा है।
ID वैरिफिकेशन (ID verification)
सरकार की ओर से दी गई ID के जरिए लिंक्डइन यूजर्स अपनी प्रोफाइल को वैरिफाई करा सकते हैं। ये सर्विस कंपनी थर्ड पार्टी सर्विस प्रोबाइडर CLEAR के जरिए दे रही है। अभी इस प्रोसेस के जरिए अमेरिका के वो लोग अपनी लिंक्डइन प्रोफाइल को वैरिफाई करा सकते हैं, जिनके पास सरकार की ओर से इश्यू किया गया ID कार्ड और US का फोन नंबर है।
वर्कप्लेस वैरिफिकेशन (Workplace verification)
माइक्रोसॉफ्ट एन्ट्रा या माइक्रोसॉफ्ट की पार्टनशिप कंपनियों में काम करने वाले लोग इस कैटेगरी में अपने लिंक्डइन प्रोफाइल को वैरिफाई करा सकते हैं। वर्कप्लेस वैरिफिकेशन के लिए माइक्रोसॉफ्ट के एन्ट्रा वैरिफाइड ID प्लेटफॉर्म का यूज करके प्रोसेस किया जाता है।
क्या भारत में ये सर्विस शुरू हो गई है?
नहीं, ये सर्विस अभी भारत में शुरू नहीं हुई है। कंपनी की ओर से कहा गया है कि अभी ये सर्विस ग्लोबल स्तर पर सभी लिंक्डइन यूजर्स को नहीं मिलेगी। आने वाले समय में ये सभी लिंक्डइन यूजर्स को प्रोवाइड की जाएगी।